Biblija (Tomislav Dretar)/Jehu ubija Jorama, kralja Izrailova


Jehu ubija Jorama, kralja Izrailova 

Jehu ubija Jorama, kralja Izrailova
14 Jehu, sin Jozafatov, sin Nimšijev, uroti se protiv Jorama u času kad ovaj, sa svim Izrailom, braniše Ramot Galadski protiv Hazaela, kralja *Aramovog. 
15 Kralj Joram bijaše došao vidati u Izreelu rane koje mu bijaše nanijeli Aramejci, dok se tukao protiv Hazaela, kralja Arama. Jehu reče: ” Vi ste dakle pristali k meni! Da niko ne iziđe iz grada da bi odnio vijest u Izreel! “ 
16 Jehu se uspe u svoja kola i pođe u Izreel. Joram tu bijaše prikovan uz postelju, a Akhazias, kralj Jude, bijaše sišao vidjeti Jorama. 
17 Osmatrač koji se držaše na kuli Izreelovoj vidje dolaziti Jehuvljevu postrojbu i reče: ” Ja vidim jednu postrojbu. “ Joram reče: ” Uzmi jednog konjanika i pošalji im ga u susret i nek' kaže: ” Je li mir? “ 
18 Konjanik im ode u susret i reče: ” Ovako govori kralj: Je li mir? “ Jehu odgovori: ”što ti je do mira? Okreni se i slijedi me! “ Osmatrač najavi: ” Glasonoša je stigao sve do njih, ali ne vraća se. “ 
19 Kralj posla drugog glasonošu  koji dođe sve do njih i reče: ” Ovako govori kralj: Je li mir? “ Jehu odgovori: ” što ti je do mira? Okreni se i slijedi me! “ 
20 Osmatrač najavi: ” On je stigao sve do njih, ali ne vraća se. Hod liči na onaj Jehuvljev, sina Nimšijeva,  jer ide k'o lud. “ 
21 Joram reče: ” Nek' se preže! “, i upregoše njegova kola. Joram, kralj Izraila, i Akhazias, kralj Jude, iziđoše svaki na svojim kolima u susret Jehuu kojeg nađoše na imanju Nabota iz Izreela. 
22 čim Joram opazi Jehua, on reče: ” Je li mir Jehu? Ovaj odgovori: Kako! Mir, dok nastavljaju razvrati i bezbrojne vradžbine tvoje majke Jezabel? “ 
23 Joram okrenu uzde i pobježe; on reče Akhaziasu: ” Izdaja, Akhaziase! “ 
24 Jehu, koji bijaše uzeo svoj luk, dosegnu Jorama između pleća; strijela iziđe pošto mu je probola srce i on se sruši u svoja kola. 
25 Jehu reče svojem štitonoši Bidkaru:   ” Digni ga i baci ga u polje koje bijaše vlasništvo Nabota iz Izreela. Sjeti se: kad mi bijasmo zajedno u jednim kolima, ti i ja, u pratnji Akhaba, njegovog oca, ALLAH izgovori protiv njega  jedno proročanstvo: 
26 Ja sam ga jasno vidio, a nema mnogo vremena, krv Nabotovu i krv njegovih sinova  proročanstvo ALLAHOVO. Ja ću ti ju naplatiti u ovom imanju proročanstvo ALLAHOVO! Sada dakle, podigni Jorama i baci ga u ovo imanje, prema riječi ALLAHOVOJ. “